انا كنت مسافر وآآ كنت صايم صيام تطوع في يوم الاتنين فالاحسن ان انا اصوم ولا افطر؟ شوف يا عمر خلينا من البداية اقول لك ربنا يا رب يكرمك يا ابني ويبارك فيك ان انت حريص على صيام التطوع. وان انت من وقت للتاني تصوم يوم تبتغي به وجه الله سبحانه وتعالى
ابشرك ان النبي صلى الله عليه وسلم قال لنا من صام يوما في سبيل الله باعد الله وجهه عن النار مسيرة سبعين خريفا. والنبي صلى كان بيقول لنا آآ ان الصيام حصن حصين من النار. فربنا يا رب يبارك فيك ويحسن اليك ويجعلك دايما من الصائمين. دائما صيام تطوع
اما بالنسبة لسؤالك يا عمر هو انا فعلا لو مسافر ايه الافضل الصيام ولا الفطر خلينا نتفق من البداية عمر على اه اه ان ربنا سبحانه وتعالى رخص لمسافر ازا كان في رمضان ازا كان السفر متعب له ومجهد له
ان هو يفطر ان هو يفطر. لقوله تعالى فمن كان منكم مريضا او على سفر فعدة من ايام اخر. طيب يا ترى هو ايه الافضل؟ خلاص انا عرفت ان انا معي رخصة ان انا ممكن افطر. بس ايه الافضل؟ الافضل يا ترى ان انا اصوم؟ ولا الافضل ان انا
الافضل يا عمر بالنسبة لك هيختلف باختلاف حال الانسان فلو انت مثلا ازا كان السفر ده متعب جدا ومجهد جدا وممكن من شدة التعب انت ممكن تقع يغمى عليك. نظرا لان فعلا الجو حر
جدا واليوم طويل جدا والحر شديد. والسفر متعب. وانت وقعت يا ترى هو ده هيكون الصيام افضل؟ لا الاجابة طبعا هتكون هيكون الفطر افضل. النبي صلى الله عليه وسلم كان في سفر فمر على بعض الصحابة
وهم يظللون على رجل فسألهم النبي صلى الله عليه وسلم ما له؟ قالوا رجل صائم مسافر. الراجل ده كان صائم ومسافر. فمن كتر التعب السفر وقع مغمى عليه. فعندها قال النبي صلى الله عليه وسلم ليس من البر الصيام في السفر. فالانسان اللي هيكون
حاله حاله انه لو صام هيتعب وهيقع بالصورة دي لأ الفطر في حقه افضل. طيب ازا كان الصيام بالنسبة له سهل انا مسافر السعودية يدوبك هركب الطيارة من القاهرة ساعة ونص ولا ساعتين هبقى في السعودية وما فيش تعب وما فيش ارهاق وهنا عربية مكيفة توصلني المطار وهنا عربية تاخدني من المطار توديني
المكان اللي انا فيه وانا عندي قدرة على الصيام تصوم ولا تفطر؟ لأ الافضل هيكون في حقك هنا الصيام. وثبت ان رجل من الصحابة جاء للنبي صلى الله الله عليه وسلم وقال يا رسول الله انني اسرد الصيام. انا بصوم كتير وانني اسافر. افاصوم ام افطر؟ فالنبي قال له ان شئت فصم وان شئت
افطر فقال يا رسول الله فاي ذلك افضل؟ ايه الافضل بقى؟ الصيام ولا الافطار؟ فالنبي صلى الله عليه وسلم ادى له قاعدة جميلة قوي يا عمر. النبي النبي عليه الصلاة والسلام قال له ايه؟ قال له اي ذلك ايسر عليك فافعل. افضلهما ايسرهما. فازا كان الفطر بالنسبة لي
يسير افطر وده الافضل. طب ازا كان الصيام بالنسبة لك يسير صم وده الافضل. وبالتالي انا يعني هلخص لك الاجابة في كلمتين افضلهما ايسرهما ايسرهما ماشي شكرا يا شيخ. العفو يا ابا